**Mesto Vrútky**

**Predkladacia správa**

Určené:

***na zasadnutie Mestského zastupiteľstva vo Vrútkach dňa 15.04.2014***

Názov materiálu:

**Správa o zrealizovaných projektoch a predkladaných žiadostiach zo štrukturálnych fondov EÚ za rok 2013 a na rok 2014**

**Dôvodová správa:**

Na základe odsúhlaseného rámcového plánu pracovných rokovaní a zasadnutí MsZ pre rok 2014 sa predkladá správa o zrealizovaných projektoch a predkladaných žiadostiach zo štrukturálnych fondov EÚ za rok 2013 a na rok 2014

**Návrh na uznesenie:**

**Mestské zastupiteľstvo Vrútky**

1. **berie na vedomie**

Informatívnu správu o zrealizovaných projektoch a predkladaných žiadostiach zo štrukturálnych fondov EÚ za rok 2013 a na rok 2014

Vo Vrútkach, dňa 09.04.2014

Spracovala: Ing. Pozorčiaková, referent odpadového hospodárstva

Predkladá: Ing. Rovný – vedúci odboru výstavby a ŽP

**Správa o zrealizovaných projektoch a predkladaných žiadostiach zo štrukturálnych fondov EÚ za rok 2013 a na rok 2014**

|  |  |  |
| --- | --- | --- |
| **Názov a údaje o projekte** | **Celkové náklady projektu** | **Popis projektu** |
| **1. Domov dôchodcov a dom sociálnych služieb SENIOR - Vrútky**   * Odovzdanie staveniska 10.7.2012 * Ukončenie realizácie december 2013   Riadiaci orgán : Ministerstvo výstavby a reg. rozvoja SR  **Zhotoviteľ:**  **METROSTAV SK a.s.**  **Projektant:**  Ing. Ľudovít Beťko – BUF  **Externý projektový manažment:**  Synergies s.r.o. | **1 565 921,00 €**  **Výška spoluúčasti**  5% - 78 296,05 € | Poskytovanie sociálnych služieb v domove dôchodcov a v domove sociálnych služieb pre dospelých. Kapacita zariadenia bude 58 klientov.  Projekt bol ukončený v roku 2013. |
| **2. Vrútky, Ul. Karvaša – Blahovca, Rozšírenia vodovodu a kanalizácie**  - Dňa 29. 10.2013 bola podaná žiadosť o poskytnutie podpory formou dotácie  **Riadiaci orgán:** Environmentálny fond  Projekt je v štádiu schvaľovania  Dňa 22.1.2014 bola z Environmentálneho fondu doručená Výzva na doplnenie žiadosti. Mesto žiadosť doplnilo o požadované doklady, ktoré boli  odoslané dňa 5.2.2014. | **452 510,28 €**  **Výška spoluúčasti 5%**  22 625,51 € | Cieľom projektu je rozšírenie verejného vodovodu a verejnej kanalizácie, na ktoré by bolo možné napojiť nielen existujúce objekty, ale aj podnietiť rozvoj tohto územia, ktoré je vhodné pre rozšírenia zástavby rodinnými domami, rekreačnými objektmi a oddychovej zóny.  Rozvoj danej lokality je v súčasnosti limitovaný a teda obmedzený práve kvôli skutočnosti, že územie nie je zásobované vodou z verejného vodovodu a odkanalizované do verejnej kanalizácie. Kvalita pitnej vody z vlastných studní z hygienicko –epidemiologického hľadiska nie je úplne zabezpečené. Taktiež likvidácia splaškových odpadových vôd akumulovaných v žumpách nie je na dostatočnej úrovni z hľadiska životného prostredia.  Na predmetnú akciu bola podaná žiadosť aj v roku 2012, ktorá bola Environmentálnym fondom schválená vo výške 72 000 €, pričom výška spoluúčasti mesta činila 3 789,48 €.  Z dôvodu neukončenia verejného obstarávania na zhotoviteľa pre  predmetnú akciu k predpísanému dátumu, nedošlo k podpísaniu zmluvy medzi mestom a environmentálnym fondom.  Na základe výsledkov verejného obstarávania bola vysúťažená cena diela 452 510,28 € a uzatvorená zmluva s firmou DÚHA, a.s., Čapajevova 29, Prešov.  Vzhľadom na uvedené skutočnosti mesto podalo v roku 2013 opätovnú žiadosť v plnej výške. |
| **3. Obnova Robotníckeho domu-**  **Národnej kultúrnej pamiatky v centre Vrútok**  Žiadosť na projekt bola podaná dňa 03.4.2014 na Ministerstvo pôdohospodárstva a rozvoja vidieka SR | **1 889 553,78 €**  **Výška spoluúčasti**  5% - 94 477,69 € | Obnova Robotníckeho domu (kino 1.máj) sa plánuje realizovať v dvoch etapách. V prvej etape, na ktorú bude podaná žiadosť na MPRV SR, sa plánujú zrealizovať stavebné práce na celom objekte, bez strednej časti 1.NP a 2.NP (hľadisko, javisko, zázemie javiska, technológia audiovizuálnej kabíny a balkóna) tak, aby stredná časť sa funkčne začlenila do obnovených priestorov a vytvorila jeden celok. |

Vo Vrútkach dňa 09.04.2014

Spracoval: Ing. Dana Pozorčiaková, referát odpadového hospodárstva

**Predkladá: Ing. Milan Rovný – vedúci odboru výstavby a ŽP**